'''Psykoterapi''' er en fællesbetegnelse for forskellige former for terapi (behandling), der har til formål at afhjælpe psykiske problemer gennem professionelle samtaler<ref>https://www.apa.org/ptsd-guideline/patients-and-families/psychotherapy</ref> <ref>Hougaard 2019, pp 27-52</ref>. Psykoterapi kaldes også for '''psykologbehandling''' eller '''samtaleterapi''' for at adskille den fra f.eks. [[Psykofarmaka|psykofarmakologisk]] behandling, der er baseret på [[Psykofarmaka|medicin]]. Psykoterapi kan både være målrettet enkeltindivider, par eller familier. Forskning viser, at de fleste klienter har brug for mellem 15 og 20 terapisamtaler for at komme sig over deres problemer.<ref>https://www.apa.org/ptsd-guideline/patients-and-families/length-treatment</ref> Anden forskning viser også, at 82 procent af befolkningen i løbet af deres liv vil få en psykisk sygdom, der kræver behandling<ref>https://politiken.dk/forbrugogliv/sundhedogmotion/art9435491/Ny-dansk-forskning-vender-vores-viden-p%C3%A5-hovedet-Kun-ganske-f%C3%A5-g%C3%A5r-gennem-livet-uden-at-f%C3%A5-en-psykisk-sygdom</ref>. Blandt de mest kendte former for psykoterapi er [[kognitiv terapi]], [[metakognitiv terapi]], [[Psykodynamisk psykoterapi|psykodynamisk terapi]], [[humanistisk psykoterapi]] og [[eksistentiel terapi]].
Psykologi